kalixlouiis/myanmar-wikipedia-corpus huggingface dataset:
အာဝါဟ၊ ဝိဝါဟ အာဝါဟ၊ ဝိဝါဟ ဆိုသည်မှာ မင်္ဂလာအခမ်းအနား ကျင်းပရာ နေရာကို လိုက်ပြီး ခေါ်ဝေါ်တာဖြစ်သည်။
အာဝါဟ - ယောက်ျားလေးအိမ်တွင် မင်္ဂလာဆောင်ခြင်း၊ ဝိဝါဟ - မိန်းကလေးအိမ်တွင် မင်္ဂလာဆောင်ခြင်း လို့အဓိပ္ပာယ်ရသည်။
စုလျှားရစ်ပတ် စုလျှားရစ်ပတ် လက်ထပ်ထိမ်းမြားခြင်း ဆိုသော စကားလုံးမှာ စုလျှား ပုဝါနဲ့ရစ်ပတ် ထိမ်းမြားခြင်း၊ သတို့သမီးသတို့သား ညာလက်နှစ်ဖက်ကို ထပ်ပြီး လက်ထပ်ထိမ်းခြားခြင်းကို ပေါင်းစပ်ပြီးတော့ ခေါ်တာဖြစ်သည်။
ပန်းကုံးစွပ်ခြင်း၊ မင်္ဂလာလက်စွပ်လဲခြင်းများသည် မြန်မာမှု ထိမ်းမြားခြင်းပုံစံကို ခေတ်မှီအောင်ဖြည့်စွက်ထားသော သဘောရှိသည်။
ပန်းကုံးစွပ်ခြင်းမှာ မြန်မာ့ယဉ်ကျေးမှု ဆိုသည်ထက် အိန္ဒိယဆန်သော ယဉ်ကျေးမှုဟု သတ်မှတ်လိုက သတ်မှတ်နိုင်ပေသည်။
မင်္ဂလာလက်ထပ်စာချုပ် ခုခေတ်တွင် မင်္ဂလာဧည့်ခံပွဲ အခမ်းအနားမပြုလုပ်ခင် ကြိုတင်ပြီး နှစ်ဦးသဘောတူ မင်္ဂလာလက်ထပ်စာချုပ် ချုပ်ဆိုထားတတ်ကြသည်။
ထို့ကြောင့် ဥပဒေအရ တရားဝင် လင်ခန်းမယားခန်းမြောက်နေပေသည်။
မင်္ဂလာမောင်နှံလောင်း လက်မှတ်ထိုးထားတဲ့ စာချုပ်ကို မော်ကွန်းမှတ်တမ်း တင်ပေးထားတတ်ကြသည်။
မော်ကွန်းတင်နိုင်သော တရားရေးဆိုင်ရာ ပုဂ္ဂိုလ်များမှာ- ဒုတိယမြို့နယ်တရားသူကြီး နှင့်အထက်တရားသူကြီးများ၊ ဒုတိယမြို့နယ်ဥပဒေအရာရှိနှင့်အထက် ဥပဒေအရာရှိကြီးများ၊ ရှေ့နေချုပ်ရုံး ဒုတိယ ဦးစီးမှူးနှင့် အထက်အရာရှိကြီးများ ဖြစ်သည်။
လက်ထပ်စာချုပ်ပါ လိုအပ်ချက်များ သတိုးသား၏ အသက် သတိုးသမီး၏ အသက် လွတ်လပ်သော သဘောတူညီချက် နှစ်ဦးစလုံးသည် စိတ်ပေါ့သွပ်သူများမဖြစ်စေရ။
သတိုးသမီးမှာ မပြတ်ဆဲသော တရားဝင်လင်ယောက်ျားမရှိစေရ။
ပေါင်းသင်းစပ်ယှက်မှု ရှိရန်မလို။
“မောင်စန်းအောင်နှင့် မကြည်ကြည်ဝေ” ၁၉၆၃ခု၊ မြန်မာနိုင်ငံစီရင်ထုံး စာမျက်နှာ (၉၉၅) အသက် လက်ထပ်ထိမ်းမြားရာတွင် သတို့သား၏ အသက်ကို အတိအကျ ကန့်သတ်ထားတာ မရှိပါ။
ကျန်းမားရေးအရ အရွယ်ရောက်ပြည့်စုံလျှင် မိဘသဘောတူညီချက်မလိုပဲ မိမိ၏ဆုံးဖြတ်ပိုင်ခွင့်ဖြင့်လက်ထပ်ထိမ်းမြားခွင့် ရှိသည်။
သတို့သမီးအတွက်တွင်မူ ကန့်သတ်ချက်ရှိသည်။
အသက် ၁၅ နှစ်ထက် မငယ်ရပါ။
သတို့သမီး ၁၅ နှစ်နဲ့ ၂၀ နှစ်ကြားမှာ မိဘအုပ်ထိန်းသူ၏ ခွင့်ပြုချက်ရှိမှ၊ လက်ထပ်ထိမ်းမြားမှု အထမြောက်သည်။
မိဘကန့်ကွက်ရင် မရပါ။
တချို့က ၁၈ နှစ်ပြည့်ပြီးတာနှင့် မိဘခွင့်ပြုချက်မလိုတော့ဘူးလို့ ထင်ကြသည်၊ ဥပဒေကြောင်းအရ အသက် ၂၀ ပြည့်မှ မလိုအပ်ခြင်း ဖြစ်သည်။
(တစ်ခုလပ်တစ်လင်ကွာနှင့် မုဆိုးမများမှလွဲလျင် အသက် (၂၀) မပြည့်သေးသော မိန်းကလေးတစ်ယောက်ဖြစ်ပါမူ မိဘအုပ်ထိန်းသူ၏ သဘောတူညီချက် ရယူရပေမည်။
မိဘအုပ်ထိန်းသူ၏ သဘောတူညီချက်ကို မရလျှင် ၏ထိမ်းမြား ခြင်းမမြောက်။
သို့သော် မိဘအုပ်ထိန်းသူ၏ သဘောတူညီချက်ကို နောက်မှရရှိလျှင် ရရှိသည့်နေ့ရက်မှစ၍ ထိမ်းမြားခြင်းမြောက်သည်။
) မအေးစိန်နှင့် မောင်လှမင်း၊ ရန်ကုန်၊ အတွဲ ၃ စာမျက်နှာ (၄၅၅) မြန်မာ့ဓလေ့ထုံးတမ်းဥပဒေအရ မြန်မာလူမျိုး ဗုဒ္ဓဘာသာဝင်များအတွက် ထိမ်းမြား လက်ထပ်ခြင်း တစ်မျိုးမျိုးပြုလုပ်ခြင်း၊ ဧည့်ခံအခမ်းအနားပြုလုပ်ခြင်းကို လူမှုရေးအရ ပြုလုပ်တယ်လို့ပဲ သဘောထားသည်။
လင်မယားအရာမြောက်ဖို့ တရားဝင်မလိုအပ်ပါ။
စာချုပ်ချုပ်ဆိုခြင်း၊ ထိမ်းမြားခြင်း အခမ်းအနား မပြုလုပ်ဘူးဆိုလျှင် တရားဝင်လင်မယားဖြစ်ကြောင်း သက်သေပြနိုင်ရမယ်လို့ ဆိုသည်။
တောနယ်များနှင့် ရှေးလူကြီးများအတွက် လက်ထပ်စာချုပ် လုပ်လေ့လုပ်ထမရှိပါ။
ခေတ်မီလူငယ်တွေအတွက် လက်ထပ်စာချုပ် ချုပ်ဆိုမှုသည် အလွယ်အကူဆုံးနှင့် အသေချာဆုံးဖြစ်သည်။
တရားဝင်လင်မယား ထင်ရှားစေရန် သက်သေခံချက်များ ယောက်ျားကဖြစ်စေ၊ မိန်းမကဖြစ်စေ ၂ဦးစလုံးက ဖြစ်စေ ၎င်းတို့သည် လင်မယားဟု ဖွင့်ဟပြောဆိုဖူးသလား။
၎င်းတို့အတူနေသလား။
တစ်ဦးနှင့်တစ်ဦးသော်လည်းကောင်း၊ အခြားသူများနှင့်သော်လည်းကောင်း၊ သာမန်လင်မယားတို့ကဲ့သို့ ပြုမူဆက်ဆံသလား။
၎င်းတို့သည် ဆွေမျိုးများ၊ မိတ်ဆွေများထံသို့ အတူတကွသွားလာ လည်ပတ်သလား။
၎င်းတို့သည် ဇရပ်၊ ကျောင်းကန် ဘုရားများသို့ အတူတကွသွားလား၊ အလှူဒါန အတူပြုသလား။
ယောက်ျားအားလည်းကောင်း၊ မိန်းမအားလည်းကောင်း တစ်ဖက်မှဆွေမျိုးများက မည်ကဲ့သို့ ဆက်ဆံသနည်း။
မိန်းမနှင့် ၎င်း၏မိဘများ အဆင့်အတန်း အကျင့်စာရိတ္တ။
၎င်းတို့၏ ဆက်ဆံပုံမှာ တရားဥပဒေနှင့် ဆန့်ကျင်ပြီး တိတ်တိတ်ပုန်း ဆက်ဆံသည်ဟု မိတ်ဆွေများ၊ ဆွေမျိုးများက ထင်မှတ်စရာ အကြောင်းရှိပါသလား။
ပစ္စည်းခန်းတွင် နှစ်ဦးပူးတွဲ ဆက်ဆံသလား။
တစ်ယောက်သေဆုံးပြီး အသုဘကိစ္စ၌ ကျန်တစ်ယောက်၏ အပြုအမူ (ဥပမာ၊ သတင်းစာများတွင် ကြေညာခြင်း၊ အသုဘကိစ္စ၌ အပြုအမူများ)။
အထက်ပါအချက်များနှင့် အခြားပတ်ဝန်းကျင် အခြေအနေများ (အားလုံး မလိုသော်လည်း) ကို ထောက်ထား၍၊ ယောက်ျားတစ်ယောက်နှင့် မိန်းမတစ်ယောက်သည် လင်မယားဖြစ်သည် မဖြစ်သည်ကို ဆိုသည့်ပြဿနာကို ဆုံးဖြတ်ရပေမည်။
မအေးနှင့် မောင်စန္ဒာ အောက်မြန်မာပြည် စီရင်ထုံး အတွဲ (၃) စာမျက်နှာ (၈) ကိုးကား Category:လက်ထပ်ခြင်း Category:မိသားစု Category:ယဉ်ကျေးမှု။
Legion of Frontiersmen, Edmonton Command, 1915 – a nationalist paramilitary group not officially affiliated with the Canadian Army လက်နက်ကိုင်အဖွဲ့အစည်း သို့မဟုတ် လက်နက်ကိုင်အရန်တပ်ဖွဲ့ () ဆိုသည်မှာ စစ်တပ်တစ်ခုကဲ့သို့ လုပ်ဆောင်ပြီး ဖွဲ့စည်းထားသော အင်အားစု သို့မဟုတ် တပ်ဖွဲ့တစ်ခုဖြစ်သော်လည်း ပရော်ဖက်ရှင်နယ် သို့မဟုတ် တရားဝင်အဆင့်အတန်း မရှိသော အဖွဲ့ဖြစ်သည်။
အောက်စဖို့ဒ် အင်္ဂလိပ် အဘိဓာန် ၏ အဆိုအရ "paramilitary" ဟူသော ဝေါဟာရကို ၁၉၃၄ ခုနှစ်အထိ နောက်ကြောင်းပြန် ခြေရာခံနိုင်သည်။
ခြုံငုံသုံးသပ်ချက် လက်နက်ကိုင်အဖွဲ့အစည်းများသည် ၎င်းတို့၏ ရည်ရွယ်ချက်နှင့် ကိုက်ညီသော တိုက်ခိုက်ရေးစွမ်းရည်ရှိသည့် ကိရိယာ/စက်ပစ္စည်းများ (ပြည်တွင်းလုံခြုံရေး/SWAT ယာဉ်များကဲ့သို့) သို့မဟုတ် အမှန်တကယ် စစ်ဘက်ဆိုင်ရာ စက်ပစ္စည်းများ (သံချပ်ကာတပ်သားတင်ယာဉ်များကဲ့သို့ အများအားဖြင့် စစ်ဘက်ပိုလျှံပစ္စည်းများ) ကိုပင် အသုံးပြုနိုင်သည်။
၎င်းတို့ကို ဥပဒေစိုးမိုးရေး၊ ကမ်းခြေစောင့်တပ်ဖွဲ့ သို့မဟုတ် ရှာဖွေရေးနှင့် ကယ်ဆယ်ရေးကဲ့သို့သော အခြားဆက်စပ်နယ်ပယ်များမှ ကျွမ်းကျင်မှုများနှင့် မကြာခဏ ပေါင်းစပ်လေ့ရှိသည်။
လက်နက်ကိုင်အရန်တပ်ဖွဲ့တစ်ခုသည် စစ်တပ်၏ လက်အောက်တွင် ရှိနိုင်သည်၊ ၎င်းတို့နှင့်အတူ လေ့ကျင့်နိုင်သည်၊ သို့မဟုတ် အမှန်တကယ်တွင် စစ်တပ်၏ အစိတ်အပိုင်းမဟုတ်သော်လည်း စစ်တပ်၏ အရင်းအမြစ်များကို အသုံးပြုခွင့် ရရှိနိုင်သည်။
တရားဝင်မှု စစ်ဥပဒေအရ နိုင်ငံတစ်နိုင်ငံသည် လက်နက်ကိုင်အရန်အဖွဲ့အစည်းတစ်ခု သို့မဟုတ် လက်နက်ကိုင်အေဂျင်စီတစ်ခု (ဥပဒေစိုးမိုးရေးအေဂျင်စီ သို့မဟုတ် ပုဂ္ဂလိက စေတနာ့ဝန်ထမ်း ပြည်သူ့စစ်ကဲ့သို့) ကို ၎င်း၏ တိုက်ခိုက်ရေး လက်နက်ကိုင်တပ်ဖွဲ့များအတွင်းသို့ ထည့်သွင်းနိုင်သည်။
အချို့နိုင်ငံများ၏ ဖွဲ့စည်းပုံအခြေခံဥပဒေများက အစိုးရအသုံးအဆောင်မှအပ လက်နက်ကိုင်အရန်အဖွဲ့အစည်းများကို တားမြစ်ထားသည်။
အမျိုးအစားများ thumb|၁၉၄၁ ခုနှစ်တွင် အက်စတိုးနီးယားအလယ်ပိုင်းရှိ "Forest Brothers" အဖွဲ့ဝင်တစ်စု ဂျာမန်တပ်ဖွဲ့တစ်ခုနှင့် တွေ့ဆုံနေစဉ်။
လက်ခံကျင့်သုံးသော အဓိပ္ပာယ်ဖွင့်ဆိုချက်ပေါ် မူတည်၍ "လက်နက်ကိုင်အရန်တပ်ဖွဲ့များ" တွင် အောက်ပါတို့ ပါဝင်နိုင်သည် စစ်ဘက်ဆိုင်ရာ အဖွဲ့အစည်းများ ပုဂ္ဂလိကစစ်ဘက်ဆိုင်ရာ ကန်ထရိုက်တာများနှင့် ကြေးစားစစ်သားများ ပြည်သူ့စစ်များ၊ ပါတီဇန်များ၊ ခုခံရေးလှုပ်ရှားမှုများ၊ လွတ်မြောက်ရေးတိုက်ပွဲဝင်သူများ၊ သူပုန်အဖွဲ့များ၊ လွတ်မြောက်ရေးတပ်မတော်များ၊ ပြောက်ကျားတပ်များ၊ စစ်သွေးကြွများ၊ သူပုန်ထကြွသူများနှင့် အကြမ်းဖက်အုပ်စုများကဲ့သို့သော ပုံမှန်မဟုတ်သည့် စစ်ဘက်အင်အားစုများ။
ဥပဒေစိုးမိုးရေး အရပ်ဘက်ရဲတပ်ဖွဲ့အတွင်းရှိ ရဲနည်းဗျူဟာတပ်ဖွဲ့များ၊ SWAT၊ အရေးပေါ်ဝန်ဆောင်မှုတပ်ဖွဲ့များနှင့် ဖြစ်စဉ်တုံ့ပြန်ရေးအဖွဲ့များကဲ့သို့သော တစ်စိတ်တစ်ပိုင်း စစ်ဘက်ဆန်သော ဥပဒေစိုးမိုးရေးတပ်ဖွဲ့များ။
ပြင်သစ် အမျိုးသားဂျန်ဒါမီ (National Gendarmerie)၊ တရုတ်ပြည်သူ့လက်နက်ကိုင်ရဲတပ်ဖွဲ့ (People's Armed Police)၊ ဒတ်ခ်ျတော်ဝင်မာရီချော့ဆေး (Royal Marechaussee)၊ အီဂျစ်ဗဟိုလုံခြုံရေးတပ်ဖွဲ့များ (Central Security Forces)၊ ဥရောပ EUROGENDFOR၊ တာ့ခ် TAKM နှင့် ချီလီ Carabineros de Chile ကဲ့သို့သော ဂျန်ဒါမီများ (Gendarmeries)။
ဩစတြေးလျနယ်ခြားစောင့်တပ်ဖွဲ့ (Australian Border Force)၊ အိန္ဒိယနယ်ခြားစောင့်တပ်ဖွဲ့ (Border Security Force)၊ ဘင်္ဂလားဒေ့ရှ် နယ်ခြားစောင့်တပ်ဖွဲ့ (Border Guard Bangladesh) နှင့် တူရကီကျေးရွာစောင့်တပ်များကဲ့သို့သော နယ်ခြားစောင့်တပ်များ။
ပြည်တွင်းတပ်ဖွဲ့များ၊ မီးရထားလမ်းစောင့်တပ်ဖွဲ့များနှင့် မီးရထားတပ်ဖွဲ့များကဲ့သို့သော စစ်ဘက်ဆိုင်ရာအဆင့်အတန်း မပြတ်သားသည့် လုံခြုံရေးတပ်ဖွဲ့များ။
ဗဟိုထောက်လှမ်းရေးအေဂျင်စီ (CIA) ၏ အထူးလှုပ်ရှားမှုစင်တာ (Special Activities Center) နှင့် ကမ္ဘာလုံးဆိုင်ရာတုံ့ပြန်ရေးဝန်ထမ်းများ (Global Response Staff)၊ သို့မဟုတ် အမေရိကန်စွမ်းအင်ဝန်ကြီးဌာန၏ ဖက်ဒရယ်ကာကွယ်ရေးတပ်ဖွဲ့များ (Federal Protective Forces) ကဲ့သို့သော ဥပဒေစိုးမိုးရေး၊ နည်းဗျူဟာဆိုင်ရာပံ့ပိုးမှု၊ သို့မဟုတ် လုံခြုံရေးစစ်ဆင်ရေးများ တာဝန်ယူရသည့် ထောက်လှမ်းရေးအေဂျင်စီများကဲ့သို့သော အစိုးရအေဂျင်စီများ၏ ဌာနခွဲများ။
ပြည်သူ့ကာကွယ်ရေး လစ်သူယေးနီးယား ရိုင်ဖယ်သမားများသမဂ္ဂ (Lithuanian Riflemen's Union) တရုတ်ပြည်သူ့စစ် (Chinese Militia) နိုင်ငံရေး နိုင်ငံရေးပါတီများနှင့် အလားတူနိုင်ငံရေးအဖွဲ့အစည်းများ၏ လက်နက်ကိုင်၊ တစ်စိတ်တစ်ပိုင်း စစ်ဘက်ဆန်သော အဖွဲ့ခွဲများ။
ကိုးကား ဆက်လက်ဖတ်ရှုရန် Golkar, Saeid. (2012) Paramilitarization of the Economy: the Case of Iran's Basij Militia, Armed Forces & Society, Vol. 38, No. 4 Golkar, Saeid. (2012). Organization of the Oppressed or Organization for Oppressing: Analysing the Role of the Basij Militia of Iran. Politics, Religion & Ideology, Dec., 37–41. doi:10.1080/21567689.2012.725661 ကဏ္ဍ:အရပ်ဘက် စစ်ဘက်ဆက်ဆံရေး ကဏ္ဍ:စစ်ဘက်ဆိုင်ရာ ဝေါဟာရများ ကဏ္ဍ:ပုဂ္ဂလိက လုံခြုံရေးလုပ်ငန်း။
လွှတ်တော်အမတ်ဆိုသည်မှာ နိုင်ငံတစ်ခု၏ ဥပဒေပြုရေးအာဏာကို ကျင့်သုံးရန်အတွက် ပြည်သူတို့က ရွေးကောက် တင်မြှောက် ထားသည့် ပြည်သူ့ကိုယ်စားလှယ်များဖြစ်သည်။
လွှတ်တော်နှစ်ရပ်ရှိလျှင် အများအခေါ် အထက်လွှတ်တော် အတွက် အထက်လွှတ်တော်အမတ်၊အောက်လွှတ်တော် အတွက် အောက်လွှတ်တော်အမတ် ဟူ၍ခွဲခြားခေါ်ဝေါ်ကြသည်။
အောက်လွှတ်တော်အတွက် လူဦးရေအချိုးအစားအလိုက် မဲဆန္ဒနယ်များ ခွဲကာမဲဆန္ဒနယ် တစ်နယ်အတွက် ကိုယ်စားလှယ် တစ်ယောက်နှုံးဖြင့် မဲပေးရွေးကောက်တင်မြှောက်ကြသည်။
(ဥပမာအားဖြင့် မြန်မာနိုင်ငံတွင် မြို့နယ်အလိုက်၊တစ်မြို့နယ်တွင် တစ်ယောက်) အထက်လွှတ်တော်အတွက် သက်ဆိုင်ရာ ပြည်နယ်၊နယ်မြေ(အချို့တိုင်းပြည်များတွင် ခရိုင်သဘောမျိုး)ဖြင့် တစ်နယ်ဆီအတွက် ကိုယ်စားလှယ်အရေအတွက် တူညီစွာ ရွေးကောက်တင်မြှောက်ကြသည်။
(ဥပမာအားဖြင့် မြန်မာနိုင်ငံတွင် ပြည်နယ်နှင့် တိုင်းအလိုက်၊ပြည်နယ်(သို့)တိုင်း တစ်ခုစီအတွက် ၁၂ ယောက်) လွှတ်တော်အမတ်ဖြစ်ရန် သတ်မှတ်ချက်များ လွှတ်တော်အမတ်ဖြစ်ရန် သတ်မှတ်ချက်များ မှာတစ်နိုင်ငံနှင့်တစ်နိုင်ငံ မတူကြချေ။
အများအားဖြင့် နိုင်ငံသားအဖြစ် နိုင်ငံတွင်းတွင် နှစ်ကာလကြာရှည်နေထိုင်ဖူးသူများကို သာလက်ခံရန်သတ်မှတ်ကြသည်။
ထို့ြ့ပင် အသက်အရွယ် ကန့်သတ်ချက်ကိုလည်း နိုင်ငံအလိုက် သတ်မှတ်လေ့ရှိပြန်သည်။
တာဝန် လွှတ်တော်အမတ်များ၏တာဝန်မှာ သက်ဆိုင်ရာလွှတ်တော်အတွက် ဖွဲ့စည်းပုံ အခြေခံ ဥပဒေ‎ အရသတ်မှတ်ထားသည့် ဥပဒေပြုရေးကိစ္စများအ တွက်ပါဝင်ဆုံးဖြတ်မဲပေးခြင်း၊သက်ဆိုင်ရာလုပ်ငန်းကော်မတီအလိုက် လုပ်ငန်းတာဝန်များထမ်းဆောင်ခြင်း တို့ဖြစ်ကြသည်။
ထိုသို့ လွှတ်တော်ဆွေးနွေးပွဲများကျင်းပရာတွင် လွှတ်တော်သဘာပတိ၊လွှတ်တော်ဥက္ကဋ္ဌ အသီးသီးကို သက်ဆိုင်ရာ လွှတ်တော်အတွင်း ရွေးကောက်ခြင်းသည်လည်း လွှတ်တော်၏ လုပ်ငန်းများတွင်ပါဝင်သည်။
တာဝန်မှပြန်လည်ရုပ်သိမ်းခြင်း လွှတ်တော်အမတ် တစ်ဦးကို တာဝန်မှပြန်လည်ရုပ်သိမ်းခြင်း(ပြန်လည်ခေါ်ယူခြင်း) ကို ၎င်းအားရွေးကောက်ခဲ့သည့် သက်ဆိုင်ရာ မဲဆန္ဒနယ်မှ ပြည်သူများကသာ ပြုလုပ်နိုင်သည်။
တစ်နည်းဆိုရလျှင် ပြည်သူတို့က မယုံကြည်တော့လျှင် လွှတ်တော်အမတ်အဖြစ်မှ ဆုံးရှုံးမည်ဖြစ်သည်။
ထိုသို့ပြန်လည်ရုပ်သိမ်းခြင်း(ပြန်လည်ခေါ်ယူခြင်း)ကို ပြုလုပ်ရန်အတွက် သတ်မှတ်ထားသည့် ပြည်သူတို့၏ လက်မှတ်ထိုးတောင်းဆိုသည့် အရေအတွက်ပြည့်မှီရန်လိုအပ်သည်။
(သက်ဆိုင်ရာမဲဆန္ဒနယ်မှ ပြည်သူတို့၏ ၁၀%၊၂၀% အစရှိသဖြင့်။
) လွှတ်တော်အမတ်၏သက်တမ်း နိုင်ငံအများစုတွင် လွှတ်တော်အမတ်များအတွက် သက်တမ်းမှာ တစ်ကြိမ်လျှင် ၄ နှစ်နှုံးသတ်မှတ်ကြပြီး အကြိမ်အရေအတွက် အကန့်အသတ်မရှိ ဝင်ရောက်အရွေးခံနိုင်သည်။
M4/အမ်ဖိုး 300px|M4A1 အမျိုးအစား ချေမှုန်းရေးရိုင်ဖယ်/ကာဘိုင် မူရင်းနိုင်ငံ အသုံးပြုသည့်စစ်ပွဲ အာဖဂန်စစ်ပွဲ၊ ဒုတိယပင်လယ်ကွေ့စစ်ပွဲထုတ်လုပ်သူColtလက်နက်ထုတ်လုပ်ရေးစတင်ထုတ်လုပ်သည့်နှစ် ၁၉၉၄ကျည်တောင့် 5.56x45mm နေတိုးကျည်ထွက်နှုန်း တစ်မိနစ် ၇၀၀-၉၅၀ကျည်မြန်နှုန်း ၈၈၄ m/sကျည်ကတ် အတောင့်၃ဝဝင်အလေးချိန် ၂.၇-၃.၁kgအရှည် ၇၅၇-၈၃၈mmပြောင်းအရှည် ၃၆၈mm M4 ခေါ် Colt M4 Carbineသည် အမေရိကန် coltလက်နက်ထုတ်လုပ်ရေး ကုမ္ပဏီမှ ထုတ်လုပ် သောကာဘိုင် အမျိုးအစား ဖြစ်ပြီး အမေရိကန် စစ်တပ်မှ ချေမှုန်းရေးရိုင်ဖယ် အဖြစ် အသုံးပြုသည်။
M-16ရိုင်ဖယ်များအား ကာဘိုင်အဖြစ် ပြန်ပြောင်း ထုတ်လုပ်ရာမှ အစပြုခဲ့ကာ ပိုသေး၊ပိုတိုသော M16A2ချေမှုန်းရေးရိုင်ဖယ် အသွင်ဖြစ်သည်။
M16A2၏ ၈ဝရာခိုင်နှုန်းသော အစိတ်အပိုင်းများကို M4တွင် ပြန်လည် အသုံးပြုထားသည်။
အသုံးဝင်ပုံနှင့်အသုံးပြုမှု အခြားသော ကာဘိုင်များ ကဲ့သို့ပင် M4သည် သေးငယ်ပေါ့ပါးပြီး သယ်ဆောင်ရ လွယ်ကူသော ကြောင့် အနီးကပ် တိုက်ပွဲများတွင် များစွာ အသုံးဝင်သည့် အပြင် ခြေလျင်တပ်သားမဟုတ်သည့် အရာရှိများ၊ စာရေးများ၊ ယဉ်မောင်းများ ပါအသုံးပြုကြသည်။
ထို့အပြင် M-16 များ ကဲ့သို့ပင် ညကြည့်မှန်ပြောင်း၊ လေဆာပစ်မှတ်၊ လစ်ပစ်ဗုံးပစ် လောင်ချာ၊ Short Gun အပါအဝင် အစိတ်အပိုင်း များစွာ လိုသလို တပ်ဆင် အသုံးပြု နိုင်သည်။
အမေရိကန်နိုင်ငံတွင် United States Special Operations Command (USSOCOM)၊ အထူးတပ်ဖွဲ့ နှင့် Navy Sealsတို့ အဓိက အသုံးပြုလေ့ရှိသည်။
ထို့အပြင် ဩစတြေးလျ အထူးလေတပ် နှင့် မလေးရှား နိုင်ငံတို့မှလည်း ဝယ်ယူ အသုံးပြုလျက် ရှိသည်။
လက်ပစ်ဗုံးလောက်ချာ တပ်ဆင်ထားသည့် M4A1နှင့် အမေရိကန်တပ်သား M4A1 M4A1မှာ M4၏မျိုးကွဲ တစ်မျိုးဖြစ်ပြီး အထူးစစ်ဆင်ရေး များတွင် အသုံးပြုရန် ရည်ရွယ် ထုတ်လုပ် ခြင်းဖြစ်သည်။
အမေရိကန်အထူး စစ်ဆင်ရေး တပ်ဖွဲ့များ အားလုံး နီးပါး အသုံးပြုပြီး အထူးသဖြင့် အကြမ်းဖက်မှု နှိမ်နင်းရေး တပ်ဖွဲ့များတွင် အဓိက အသုံးပြုသည်။
M4A1၏ ပေါ့ပါးမှုနှင့် ပစ်ခတ်အား ကောင်းမွန်မှု တို့ကြောင့် မြို့ပြစစ်ဆင်ရေး များတွင် တစ်ပန်းသာ စေသည်။
သာမန်M4နှင့် M4A1 တို့နှစ်မျိုးလုံး တွင်ကျည်ဆန် ထွက်နှုန်းအား လိုအပ်သလို ပြောင်းရွှေ့နိုင်သည့် ခလုတ်ပါဝင်သည်။
သို့သော် M4တွင် တစ်တောင့်ခြင်းနှင့် သုံးတောင့်တစ်တွဲ သာပစ်ခတ် နိုင်ပြီး M4A1တွင် တစ်တောင့်ခြင်းရော အတောင့်ပေါင်းများစွာပါ ပစ်ခတ်နိုင်သည်။
MS-DOS ( (Microsoft Disk Operating System) သည် ကွန်ပျူတာ စက်လည်ပတ်ရေး စနစ်ဖြစ်ပြီး ၁၉၈ဝခုနှစ်များအတွင်း ထွက်ရှိခဲ့သော စားပွဲတင်ကွန်ပျူတာများပေါ်တွင် အများဆုံးအသုံးပြုခဲ့သည်။
၎င်းသည် Intel 8086 မိုက်ခရိုပရိုဆက်ဆာ (Microprocessor) များကို အခြေခံသောစနစ်ဖြစ်ပြီး IBM PC နှင့် မျိုးတူ PC များတွင်အသုံးပြုရန်အတွက် Microsoft မှ ရောင်းချခဲ့သည်။
Microsoft သည် MS-DOS ကို ရောင်းချခြင်းဖြင့် ဝင်ငွေအမြောက်အမြား ရရှိခဲ့ပြီး သာမန် ကွန်ပျူတာပရိုဂရမ်ဘာသာစကား ထုတ်လုပ်သည့် company အဖြစ်မှ software အမျိုးမျိုးထုတ်လုပ်သော company အဖြစ် ကြီးထွားလာခဲ့သည်။
(NB. While the publishers claim this would be MS-DOS 1.1 and 2.0, it actually is SCP MS-DOS 1.25 and a mixture of Altos MS-DOS 2.11 and TeleVideo PC DOS 2.11.) (NB. While the author claims this would be MS-DOS 1.1 and 2.0, it actually is SCP MS-DOS 1.25 and a mixture of Altos MS-DOS 2.11 and TeleVideo PC DOS 2.11.) (NB. While the author claims this would be MS-DOS 1.1 and 2.0, it actually is SCP MS-DOS 1.25 and a mixture of Altos MS-DOS 2.11 and TeleVideo PC DOS 2.11.) ကိုးကား Category:ကွန်ပျူတာ စက်လည်ပတ်ရေးစနစ်။
မစ် - ၂၁ တိုက်လေယာဉ် (နေတိုးအခေါ် - fishbed ) သည် ရုရှ၏ Mikoyan-Gurevich ကုမ္ပဏီမှ ထုတ်လုပ်သော နာမည်ကျော် အသံထက်မြန်သည့် တိုက်လေယာဉ် ဖြစ်သည်။
စတင် ထုတ်လုပ်ချိန်မှ ယခုအချိန်အထိ ရာစုနှစ်ဝက်ကျော်တွင် ကမ္ဘာ့နိုင်ငံပေါင်း (၅၀) ကျော်၌ ပျံသန်း တာဝန်ထမ်းဆောင်လျက် ရှိကြသည်။
လေကြောင်းသမိုင်းတွင် အများဆုံး ထုတ်လုပ်ခဲ့ရသည့် အသံထက်မြန်သော တိုက်လေယာဉ် ဖြစ်သည်။
၎င်း၏ အသံထက် (၂) ဆ ပျံသန်းနိုင်သော အမြန်နှုန်းသည် ခေတ်ပြိုင် တိုက်လေယာဉ်များထက် သာလွန်သော အချက်ပင် ဖြစ်သည်။
စီးရေပေါင်း (၁၀,၀၀၀) ကျော် ထုတ်လုပ်ပြီး ဖြစ်ကြောင်း ခန့်မှန်းကြသည်။
အချက်အလက်များ thumb အထွေထွေ လေသူရဲ - (၁) ဦး လေယာဉ်အလျား - (၁၅.၇၆) မီတာ တောင်ပံအလျား - (၇.၁၅) မီတာ အမြင့် - (၄.၁၂) မီတာ တောင်ပံ ဧရိယာ - (၂၃) စတုရန်းမီတာ စွမ်းဆောင်နိုင်မှု အမြင့်ဆုံး အမြန်နှုန်း - တစ်နာရီလျှင် (၂၂၃၀) ကီလိုမီတာ ၊ အသံထက် (၂.၁) ဆ အဝေးဆုံး သွားနိုင်သည့် အကွာအဝေး - ၁၁၆၀ ကီလိုမီတာ သုံးစွဲသည့် နိုင်ငံများ thumb| သုံးစွဲလျက် ရှိသည့် နိုင်ငံများ ကိုးကား Anderton, David A. North American F-100 Super Sabre. Oxford, UK: Osprey Publishing Limited, 1987. ISBN 0-85045-662-2 . Boniface, Roger. Fighter Pilots of North Vietnam: An Account of their Combats 1965 to 1975. Gamlingay, Sandy, UK: Authors On Line, 2005. ISBN 978-0-7552-0203-4. Cooper, Tom. Arab MiG-19 and MiG-21 Units in Combat. Oxford, UK: Osprey Publishing, 2004. ISBN 978-1-84176-655-3. Cooper, Tom and Farzad Bishop. Iranian F-14 Tomcat Units in Combat. Oxford: Osprey Publishing, 2004. ISBN 978-1-78200-709-8. Davies, Steve. Red Eagles: America's Secret MiGs. Oxford, UK: Osprey Publishing Limited, 2012. ISBN 978-1-84603-970-6. Eden, Paul. The Encyclopedia of Modern Military Aircraft, London: Amber Books, 2004. ISBN 1-904687-84-9 Gordon, Yefim. Mikoyan-Gurevich MiG-15: The Soviet Union's Long-Lived Korean War Fighter. Hinckley, UK: Midland, 2001. ISBN 1-85780-105-9. Gordon, Yefim. Mikoyan MiG-21 (Famous Russian aircraft). Hinckley, UK: Midland, 2008. ISBN 978-1-85780-257-3. Gordon, Yefim and Keith Dexter.Mikoyan Mig-21 (Famous Russian Aircraft). London: Ian Allan Publishing, 2008. ISBN 978-1-85780-257-3. Herzog, Chaim. The War of Atonement. Boston: Little Brown and Company, 1975. ISBN 0-316-35900-9. Hobson, Chris. Vietnam Air Losses, United States Air Force, Navy and Marine Corps Fixed-Wing Aircraft Losses in Southeast Asia 1961-1973. Midland Publishing, England; 2001. ISBN 1-85780-115-6. Hoyle, Craig. "World Air Forces Directory". Flight International. Vol. 180, No. 5321, 13–19 December 2011, pp. 26–52. ISSN 0015-3710. Hoyle, Craig. "World Air Forces Directory". Flight International. Vol. 182, No. 5321, 11–17 December 2012, pp. 40–64. ISSN 0015-3710. Michel III, Marshall L. Clashes; Air Combat Over North Vietnam 1965–1972. Annapolis, Maryland, USA: Naval Institute Press, 2007, First edition 1997. ISBN 1-59114-519-8. Michel III, Marshall L. The 11 days of Christmas. New York: Encounter Books, 2002. ISBN 1-893554-27-9. Pollack, Kenneth M. Arabs at War: Military Effectiveness, 1948–1991 London: Bison Books, 2004. ISBN 0-8032-8783-6. Toperczer, Istvan. MiG-17 and MiG-19 Units of the Vietnam War. (Osprey Combat Aircraft, 25). Oxford, UK: 2001. ISBN 978-1-84176-162-6. Toperczer, István. MiG-21 Units of the Vietnam War (Osprey Combat Aircraft, 29). Oxford, UK: Osprey Pub, 2001. ISBN 1-84176-263-6. Wilson, Stewart. Combat Aircraft since 1945. Fyshwick, Australia: Aerospace Publications, 2000. ISBN 1-875671-50-1. ပြင်ပလင့်ခ်များ MiG-21.de MIG-21 Fishbed from Russian Military Analysis MiG-21 Fishbed from Global Security.org Warbird Alley: MiG-21 page – Information about privately owned MiG-21s Category:စစ်ဘက်သုံး လေယာဉ်ပျံ Category:တိုက်လေယာဉ်။
ရုရှ၏ မစ် - ၂၅ တိုက်လေယာဉ် (နေတိုးအခေါ် - Foxbat) သည် ကြားဖျက်တိုက်ခိုက်ရေး ၊ ကင်းထောက် နှင့် ဗုံးကြဲ ရန်အတွက် အသုံးပြုနိုင်သော ဘက်စုံသုံး တိုက်လေယာဉ် ဖြစ်သည်။
၁၉၆၄ တွင် ပထမဆုံး ပျံသန်းမှုကို စတင်နိုင်ခဲ့ပြီး ၁၉၇၀ တွင် လေတပ်၌ စတင် တာဝန် ထမ်းဆောင်ခဲ့သည်။
အသံထက် (၃.၂) ဆ ပျံသန်းနိုင်ခြင်း ၊ အဆင့်မီ ရေဒါ တပ်ဆင်ထားခြင်းနှင့် ဝေဟင် - ဝေဟင်ပစ် ဒုံးပျံ လေးလုံး တပ်ဆင်နိုင်ခြင်းတို့ကြောင့် အမေရိကန်တို့၏ F - 15 ကို ယှဉ်နိုင်မည့် လေယာဉ်အဖြစ် သုံးသပ်ကြသည်။
မစ် -၂၅ ၏ စွမ်းဆောင်ရည်များကို အနောက်အုပ်စုက ၁၉၇၆ အထိ မသိရှိကြပဲ ဆိုဗီယက် ပိုင်းလော့ Viktor Belenko က မစ် - ၂၅ တစ်စီးကို ခိုးယူပြီး ဂျပန်တွင် ဆင်းသက်ခဲ့မှသာ ၎င်း၏ စွမ်းရည်များကို အနောက်အုပ်စုက သိရှိခဲ့ကြသည်။
ယခင် ဆိုဗီယက် ပြည်ထောင်စု၏ အပေါင်းပါ နိုင်ငံများတွင် ယနေ့တိုင် အသုံးပြု နေကြဆဲ ဖြစ်သည်။
အစင်းရေ (၁၁၉၀) ထုတ်လုပ်ခဲ့ကြောင်း သိရသည်။
Mi Mil -24250pxအမျိုးအစားတိုက်ခိုက်ရေး ရဟတ်ယာဉ်ထုတ်လုပ်သည့် နိုင်ငံထုတ်လုပ်သည့် ကုမ္ပဏီMilအဓိက အသုံးပြုသည့် နိုင်ငံရုရှားတည်ဆောက်ခဲ့သည့် အရေအတွက်၂၀၀၀ ကျော် (ခန့်မှန်း) ရုရှားတို့၏ Mi -24 နေတိုးအခေါ် Hind သည် စစ်သည်များ တင်ဆောင်နိုင်သည့် တိုက်ခိုက်ရေး ရဟတ်ယာဉ်ဖြစ်သည်။
၁၉၇၂ ခုနှစ်တွင် ရုရှား လေတပ်၌ စတင် တာဝန်ထမ်းဆောင်ခဲ့ပြီး အခြားနိုင်ငံများသို့လည်း ရောင်းချခဲ့သည်။
၂၀၀၇ ခုနှစ် အောက်တိုဘာလတွင် ရုရှားလေတပ်၏ Mi-24 အစီး (၂၅၀) အား ပို၍ ခေတ်မှီသော Mi-28 များနှင့် အစားထိုး လဲလှယ်သွားမည် ဖြစ်ကြောင်း ကြေညာခဲ့သည်။
အခြေခံ အချက်အလက်များ လေယာဉ်သား (၂) ဦးမှ (၃) ဦး တင်ဆောင်နိုင်စွမ်း = စစ်သည် (၈) ဦး (သို့မဟုတ်) လူနာ (၄) ဦး လေယာဉ် အရှည် = ၁၇.၅ မီတာ (၅၇ ပေ ၄ လက္မ) ပန်ကာ အလျား = ၁၇.၃ မီတာ (၅၆ ပေ ၇ လက္မ) လေယာဉ် အမြင့် = ၆.၅ မီတာ (၂၁ ပေ ၃ လက္မ) အင်ဂျင် = Isotov TV3-117 တာဘိုင် အင်ဂျင် (၂) လုံး အမြန်ဆုံး သွားနှုန်း = တစ်နာရီလျှင် ၃၃၅ ကီလိုမီတာ Category:ရဟတ်ယာဉ် Category:ယာဉ်။
MySQL ဟာ multithreaded , Multi-user SQL Database management system (DBMS) တစ်ခုဖြစ်ပြီး MYSQL AB က ပြုလုပ်ခဲ့သည်။
သူ့အခြေခံ program ဟာ server ပေါ်မှာ run ပြီး multi-user များက database များစွာကို access လုပ်နိုင်သည်။
JBoss model သည် ထိုကဲ့သို့ပင်ဖြစ်ပြီး MYSQL ဟာ Swedish company တစ်ခုဖြစ်တဲ့ MYSQL AB အထောက်အပံ့နှင့် ရပ်တည်နေခြင်းဖြစ်ပြီး MYSQL AB သည် codebase တော်တော်များများ၏ copyright များကို ချုပ်ကိုင်ထားသည့် အဖွဲ့လည်းဖြစ်သည်။
MYSQL project သည် source code ရရှိနိုင်ပြီး GNU General Public License အောက်တွင်ထားရှိသည်။
သမိုင်း MySQL ကို ၁၉၉၅ ခုနှစ် မေလ (၂၃) ရက်မှာ ထုတ်ခဲ့ပါတယ်။
Windows Version ကိုတော့ ၁၉၉၈ ခုနှစ် ဇန်နဝါရီလ (၈)ရက် နေ့မှာမှ Windows 95 နဲ့ Windows NT အတွက် ထွက်ခဲ့ပါတယ်။
June 2000 မှာ Version 3.23 : beta ထွက်ပြီးတော့၊ ၎င်းကို January 2001 မှာ အပြီးသတ်ထုတ်လုပ်ခဲ့ပါတယ်။
August 2002 မှာ Version 4.0 : beta ထွက်ပြီးတော့၊ ၎င်းကို March 2003 မှာ အပြီးသတ် ထုတ်လုပ်ခဲ့ပါတယ် (စုပေါင်း) June 2004 မှာ Version 4.1 : beta ထွက်ပြီးတော့၊ ၎င်းကို October 2004 မှာ အပြီးသတတ် ထုတ်လုပ်ခဲ့ပါတယ်။
March 2005 မှာ Version 5.0 : beta ထွက်ခဲ့ပြီးတော့၊ ၎င်းကို October 2005 မှာ အပြီးသတ် ထုတ်လုပ်ခဲ့ပါတယ်။
November 2005 ကတည်းက Version 5.1 ကို စမ်းသပ်နေဆဲဖြစ် ပါတယ်။
အသုံးပြုမှု MySQL က Web Applications အတွက် popular ဖြစ်ပါတယ်။
သူက PHP, Ruby on Rails တို့နဲ့ တွဲဖက်အသုံးပြုရာမှာ ပိုပြီး Popular ဖြစ်ပါတယ်။
Joomla!, WordPress နဲ့ Drupal တို့လိုသော Content Management Systems တွေအတွက်တော့ PHP နဲ့ MySQL ဟာ မရှိမဖြစ်ပါ။
အခု ကျွန်တော့်ရဲ့ www.7-kmk.com ကိုလည်း Joomla! သုံးထားတဲ့အတွက် PHP နဲ့ MySQL ပါပဲ။
တခြားတွဲဖတ်အသုံးပြုနိုင်သော Program တွေကတော့အောက်ပါအတိုင်းဖြစ်ပါတယ်။
Delphi, C, C++, Java, Perl, PHP, PureBasic, Python, Ruby, Smalltalk,.NET. Documentation and Administration MySQL ကိုအသုံးပြုမှုနဲ့ သူ့ရဲ့ သတင်းတွေကို MySQL's company website ဖြစ်တဲ့ http://dev.mysql.com/doc/mysql/en/index.html မှာတွေ့နိုင်ပါတယ်။
အဲ့ဒီမှာ MySQL အကြောင်း စာအုပ်တွေလည်း အများအပြားရှိပါတယ်။
MySQL databases ကို adminstraion လုပ်ဖို့ရာမှာ command-line ကိုအသုံးပြုနိုင်ပါတယ်။
GUI အနေနဲ့လည်း administration လုပ်နိုင်ပြီး ၎င်း GUI tool ကို download လုပ်နိုင်ပါတယ်။
MySQL Administrator နဲ့ MySQL Query Browser တို့ဖြစ်ပါတယ်။
အဲ့ဒီ GUI tool နှစ်ခုစလုံးကို ပေါင်းစပ်ထားတဲ့ MySQL GUI Tools ကိုလည်း ရနေနိုင်ပါပြီ။
အပေါ်မှာ ဖော်ပြခဲ့တဲ့ tools တွေဟာ MySQL AB ကနေမှ develop လုပ်ခဲ့တာ ဖြစ်ပြီးတော့ နောက်ထပ်အနေနဲ့ tools တွေ အများအပြားရှိနေပါသေးတယ်။
popular ဖြစ်တာကတော့ PHP MyAdmin ပါ။
webbased interface နဲ့ administration လုပ်နိုင်တဲ့ free tools တစ်ခု ဖြစ်ပါတယ်။
Platforms MySQL ဟာ platforms အမျိုးမျိုးပေါ်မှာ အလုပ်လုပ်နိုင်ပါတယ်။
သူအလုပ်လုပ်နိုင်တဲ့ Platforms တွေကတော့ AIX, BSDI, FreeBSD, HP-UX, i5/OS, Linux, Mac OS X, NetBSD, Novell NetWare, OpenBSD, OS/2 Warp, QNX, SGI IRIX, Solaris, SunOS, SCO OpenServer, SCO UnixWare, Tru64, Windows 95, Windows 98, Window ME, Windows NT, Windows 2000, Windows XP and Windows Vista,Windows 7,Windows 8,Windows 8.1 တို့ဖြစ်ပါတယ်။
ကျမ်းကိုး Category:ကွန်ပျူတာ Category:ပရိုဂရမ်းမင်း။
thumb|စားပွဲတင် ကွန်ပျူတာ တစ်ခုတွင် ရှိမည့် စက်မောင်းစနစ် အလွှာများ စက်မောင်းစနစ် (operating system), OS, သည် ကွန်ပျူတာတွင် software အစိတ်အပိုင်း ဖြစ်ပြီး လုပ်ဆောင်မှု (activity) နှင့် ကွန်ပျူတာ ရင်းမြစ် (resource) များကို တာဝန်ခံရန် တာဝန်ရှိသည်။
စက်မောင်းစနစ် တွင် application များကို ထိန်းသိမ်းပြီး စက်ကို မောင်းနှင်သည်။
စက်မောင်းစနစ်သည် hardware များ၏ လုပ်ဆောင်မှု ကို ကိုင်တွယ်ရန် အိမ်ရှင် လုပ်ရသည့် သဘောဖြစ်သည်။
ထို့ကြောင့် application များသည် hardware များ၏ လုပ်ဆောင်ပုံ အသေးစိတ်ကို ကြိုတင် သိရှိရန် မလိုတော့ပေ။
ကွန်ပျူတာများအားလုံး လက်ကိုင် ကွန်ပျူတာ (handheld computer)၊ စားပွဲတင် ကွန်ပျူတာ၊ စူပါ ကွန်ပျူတာ များသာမက ဗွီဒီယို စက်များပင် စက်မောင်းစနစ် တစ်မျိုးမျိုး သုံးကြသည်။
ရှေးကျသော စက်များတွင် အသေပိတ် စက်မောင်းစနစ် (embedded operating system) ကိုသုံးသည်။
ပခုက္ကူမြို့သည် မြန်မာနိုင်ငံ အလယ်ပိုင်း၊ မကွေးတိုင်းဒေသကြီးတွင် တည်ရှိပြီး၊ တိုင်းဒေသကြီး၏ အကြီးမားဆုံးနှင့် အစည်ကားဆုံးမြို့ ဖြစ်သည်။
ပခုက္ကူမြို့မှာ ဧရာဝတီမြစ် အနောက်ဘက်ကမ်းတွင် တည်ရှိသော မြို့တစ်မြို့ ဖြစ်၏။
ပခုက္ကူခရိုင် ရုံးစိုက်ရာ မြို့တော်ဖြစ်ပြီး ဧရာအနောက်မြို့တော် ဟုလည်း ထင်ရှားသည်။
မန္တလေးမြို့မှ အနောက်တောင်ဘက်တွင် တည်ရှိပြီး၊ ၁၁၅ မိုင်ခန့် ကွာဝေးသည်။
မြန်မာနိုင်ငံ၌ အရှည်ဆုံးတံတားဖြစ်သော ဧရာဝတီတံတား (ပခုက္ကူ) တည်ရှိရာမြို့လည်း ဖြစ်သည်။
သမိုင်းကြောင်း ပခုက္ကူမြို့သည် မြန်မာနိုင်ငံ အင်္ဂလိပ်လက်အောက် မကျရောက်မီ တံငါရွာကလေး တစ်ရွာသာ ဖြစ်ခဲ့သည်။
ယခုကဲ့သို့ မြစ်ကမ်းပေါ်၌လည်း မတည်ရှိခဲ့ပေ။
၁၈၈၅-ခုနှစ်တွင် ပခုက္ကူရွာကလေးနှင့် ဧရာဝတီမြစ်ကြီး အကြားရှိ ကျယ်ပြန့်သော သဲသောင်ကြီး ပျောက်ကွယ်သွားသည်။
မြစ်ကြောင်းသည် ပခုက္ကူရွာ ကလေးအနီး စီးဆင်းသွားပြီး ဆိပ်ကမ်းဖြစ်လာသည်။
ပခုက္ကူရွာကလေးကို အစွဲပြု၍ ပခုက္ကူမြို့ ဖြစ်လာသည်။
မောင်ကြည်သန့် ၏ မြန်မာ့ မြို့ရွာဒေသ ဝေါဟာရ(၂၀၀) ၁၈၈၇ခုနှစ်၊ ဒီဇင်ဘာ (၂၁) ရက်တွင်ပခုက္ကူမြို့ကိုစတင်တည်ထောင်သည်။
၁၈၈၈ခုနှစ်ဇူလိုင်လ (၂၁) ရက်တွင်ဗြိတိသျှအိန္ဒိယအစိုးရ၏အမိန့်ဒီဂရီ (၂၀၁) ကိုထုတ်ပြန်ကာ ပုဂံခရိုင်နှင့် ပုခန်းကြီးခရိုင်အားဖျက်သိမ်း၍ ပခုက္ကူခရိုင်ကိုတည်ထောင်စေခဲ့သည်။
ပခုက္ကူမြို့ကိုခရိုင်မြို့အဖြစ် သတ်မှတ်ခဲ့သည်။
ပုခန်းကြီးမြို့ကို ခရိုင်မြို့အဖြစ်မှ ပုခန်းကြီးဆပ်ဒီဝီဇံ (ခရိုင်ခွဲမြို့) အဖြစ်သတ်မှတ်လိုက်သည်။
ပခုက္ကူခရိုင်လက်အောက်တွင် ပခုက္ကူခရိုင်ခွဲနှင့် ပုခန်းကြီးခရိုင်ခွဲဟူ၍ ခရိုင်ခွဲနှစ်ခုပါရှိသည်။
ပခုက္ကူခရိုင်ခွဲလက်အောက်၌ ပခုက္ကူမြို့နယ်နှင့် မြိုင်မြို့နယ်တို့ပါဝင်ပြီး ပုခန်းကြီးခရိုင်ခွဲလက်အောက်၌ ပုခန်းကြီးမြို့နယ်နှင့် လင်းကတောမြို့နယ်တို့ ပါဝင်သည်။
၁၈၉၆ခုနှစ်တွင် ပခုက္ကူဒေသ၊ ပုံတောင်ပုံညာတောင်တန်း၊ ချင်းတောင်တန်း၊ ကာရိုတောင်တန်း၊ လူရှိုင်းတောင်တန်း၊ နာဂတောင်တန်း၊ ကချာနှင့်ဂျိန်းတိယတောင်တန်း၊ အက္ကပတ်တောင်တန်း၊ မဏိပူရတောင်တန်းဒေသတို့ကို စုပေါင်း၍ ပခုက္ကူတောင်တန်းဒေသခရိုင်များပြည်နယ်အဖြစ် ဖွဲ့စည်း၍ ပခုက္ကူမြို့ကို ပြည်နယ်မြို့တော်အဖြစ် သတ်မှတ်ခဲ့သည်။
၁၉၀၁ခုနှစ်၊ သန်းခေါင်စာရင်းအရ ပခုက္ကူမြို့၏လူဦးရေ မှာ (၁၉,၄၅၆) ယောက်ဖြစ်သည်။
၁၉၁၈ခုနှစ်တွင် အင်္ဂလိပ်အစိုးရ၏ ဝတ်စလီခရစ်ယာန်သာသနာပြုအထက်တန်းကျောင်း (ယခု-အလက-၃) နှင့်အပြိုင် ဗုဒ္ဓသာသနာ့ရက္ခိတအမျိုးသားအထက်တန်းကျောင်း (ယခု-အထက-၁) ကိုစတင်ဖွင့်လှစ်ခဲ့သည်။
၁၂၈၁ခုနှစ်၊ တပို့တွဲလပြည့်ကျော် (၅) ရက်နေ့တွင် မဟာဝိဇယာရာမပါဠိတက္ကသိုလ် (အရှေ့တိုက်ကြီး)ကို စတင်တည်ထောင်ခဲ့သည်။